Watford FC
Watford Football Club je profesionalni nogometni klub iz Watforda, grofovija Hertfordshire Engleska. Član je Premijer lige. Poznatiji je pod skraćenim nazivom Watford ili pod nadimkom Hornets. Osnovan je 1881. godine kao Watford Rovers. Prvi nastup u FA kupu je imao 1886. godine. Prvobitno je nastupao u Southern League. U sezoni 1914/15. pod vodstvom Harry Kenta osvaja Southern League. U Football League ulazi 1920. godine. U svojoj historiji klub je igrao na više stadiona prije prelaska na Vicarage Road 1992. godine, na kojem i danas igra domaće utakmice. Period pod vodstvom Grahama Taylora bio je veoma uspješan za klub. Od njegovog imenovanja 1977. godine pa do odlaska 1987. godine Watford je iz četvrte divizije ušao u prvu. U sezoni 1982/83. klub je završio na drugom mjestu Prve Divizije, te se tako plasirao u Kup UEFA. 1984. godine je igrao finale FA kupa protiv Evertona u kojem je poražen sa 2-0. Klub je u vlasništvu porodice Pozzo, koja je također vlasnik italijanskog kluba Udinese i španske Granade.